
REFERAT DE APROBARE
privind aprobarea compensării costurilor făcute de SC PIEȚE ȘI TÂRGURI DROBETA SRL cu lucrările de investiții aferente bunurilor din patrimoniul municipiului pe care le are în folosință, cu chirie datorată către bugetul local conform HCL nr. 112/1999

               Având în vedere: 
· adresa nr. 2479/04.09.2025 formulată de SC PIEȚE ȘI TÂRGURI DROBETA SRL prin care solicită stingerea sumelor datorate către bugetul local pentru perioada 01.10.2022-31.08.2025 în cuantum 886688 lei cu contravaloarea lucrărilor de investiții realizate la bunurile din patrimoniul municipiului  pe care societatea menționată le are în folosință;
· necesitatea efectuării unor investiții la nivelul elementelor de patrimoniu din piețele municipiului Drobeta Turnu Severin menite să contribuie la modernizarea acestora în scopul asigurării standardelor actuale aplicabile serviciilor de piață;
· preocuparea permanentă a autorității administrației publice locale a municipiului în ceea ce privește creșterea valorii de întrebuințare a unor bunuri imobile din domeniul public prin realizarea unor lucrări de reparații în construcții ;
· dispozițiile legislației în materia dării în folosință a bunurilor imobile la nivelul diministrației publice locale, conform cărora aceasta are obligația menținerii în stare corespunzătoare de funcționare pe durata acordării în folosință a bunurilor imobile respective;
· situația investițiilor pe categorii de lucrări și bunuri precum și actele justificative care atestă acest fapt conform cărora consider că se impune promovarea și aprobarea în ședința ordinară a Consiliului Local al Municipiului Drobeta Turnu Severin a proiectului privind aprobarea compensării costurilor făcute de SC PIEȚE ȘI TÂRGURI DROBETA SRL cu lucrările de investiții aferente bunurilor din patrimoniul municipiului pe care le are în folosință, cu chirie datorată către bugetul local conform HCL nr. 112/1999.

	  INIȚIATOR,				VICEPRIMAR
                                                DANIEL OLIMPIU CÎRJAN

